Дакументы ў выданнi (а гэта не менш, чым 500 старонак) — унiкальныя i нiколi не былi ўведзены ў навуковы абарот. Чытач атрымае ўяўленне аб ўсiх значных палiтычных, эканамiчных, культурных падзеях у жыццi Беларусi ў той перыяд. Гэтыя дакументы сведчаць, што падмурак незалежнай Беларусі быў закладзены яшчэ да абрання Лукашэнкi прэзiдэнтам. Архіўныя матэрыялы (перш за ўсё фонды Вярхоўнага Савета і Савета Мiнiстраў) разбураюць мiф быццам бы аб поўнай неэфектыўнасцi ўлады ў 1990-1994 гг. Iдэальнай яна, канешне ж, не была, але казаць аб яе татальнай недзеяздольнасці падставы таксама няма.